დიდხევი
დიდხევი — მდინარე საქართველოში, თელავის მუნიციპალიტეტში, მდინარე ლოპოტის მარჯვენა შენაკადი. სათავე აქვს კახეთის კავკასიონის სამხრეთ კალთაზე. სიგრძე 19 კმ, აუზის ფართობი 94,6 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, ხანმოკლე წყალმოვარდნა — შემოდგომაზე, წყალმცირეა ზამთარსა და ზაფხულში. საშუალო წლიური ხარჯი შესართავთან 2,84 მ³/წმ. მდინარის მარჯვენა ნაპირზეა სოფელი ართანა.